Държавен вестник, бр. 44, 2011 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  44
2. дежурство в структурните звена и извън 
тях, ако не е разпоредено от длъжностните лица 
по чл. 17, ал. 1 носенето на друга униформа;
3. участие в специални операции, полеви 
занятия, учения, охрана на обществения ред 
и охрана и контрол на държавната граница.
Чл. 23. При студено време може да се носи 
канадка (шуба), всесезонна, със сваляща се 
подплата.
Чл. 24. (1) Парадната униформа може да 
се носи при: 
1. честване на националния и официални 
празници, приеми и други представителни 
мероприятия;
2. участие в посрещане на чуждестранни 
делегации;
3. представяне на президента на Република 
България, председателя на Народното събра­
ние, министър-председателя на Република 
България и на министъра на вътрешните 
работи;
4. участие в тържествена заря;
5. полагане на венци;
6. участие в паради, в строя и вън от строя;
7. назначаване в състава на почетен караул;
8. полагане клетва и връчване на знамена, 
медали, ордени и правителствени награди.
(2) За парадна униформа се приема стро­
евата униформа с бяла риза.
Чл. 25. Униформените облекла за слу­
жебно ползване, посочени в чл. 3, ал. 2, се 
носят при изпълнение на специални задачи, 
тренировъчна и учебна дейност, съобразно 
разпореденото от съответния ръководител. 
Чл. 26. (1) Дирекция „Управление на соб­
ствеността и социални дейности“ (ДУССД) 
съвместно със структурите, ползващи уни­
формено облекло, и дирекция „Пресцентър 
и връзки с обществеността“ изготвя албум и 
текстово описание на всички видове унифор­
мени облекла и отличителни знаци. Албумът 
се публикува на интернет страницата на МВР.
(2) Униформеното облекло се носи от 
държавните служители съобразно образците, 
заложени в албума по ал. 1.
Чл. 27. (1) Директорите на главни дирек­
ции, специализирани дирекции, дирекции, 
СДВР/ОДМВР, началниците на СУПБЗН/
ОУПБЗН, командирът на СОБТ, ректорът 
на АМВР и началниците на самостоятелни 
звена в МВР организират провеждането на 
строеви прегледи при сезонната смяна на 
униформеното облекло.
(2) Строеви прегледи се извършват при не­
обходимост и при провеждането на церемонии, 
културни и публични прояви, националния и 
официалните празници.
Чл. 28. (1) Не се допуска смесване на видо­
вете униформи и използването на униформено 
облекло или част от него, предназначено за 
други категории служители. 
(2) Директорите на главни дирекции, спе­
циализирани дирекции, дирекции, СДВР/
ОДМВР, началниците на СУПБЗН/ОУПБЗН, 
командирът на СОБТ, ректорът на АМВР и 
началниците на самостоятелни звена в МВР 
разпореждат използването на други елементи 
към униформените облекла с оглед тактиче­
ското обезпечаване на задачите.
Чл. 29. Служителите от МВР, изпълнява­
щи служебните си задължения в униформено 
облекло, са задължени да спазват установения 
ред и правила за неговото носене. Забранява 
се продажбата, преотстъпването, предоставя­
нето, заемането и залагането на униформени 
облекла, символи и отличителни знаци, въве­
дени за структурите на МВР, на други лица, 
институции и организации. 
Чл. 30. (1) Директорите на главни дирекции, 
специализирани дирекции, дирекции, СДВР/
ОДМВР, началниците на СУПБЗН/ОУПБЗН 
командирът на СОБТ, ректорът на АМВР и 
началниците на самостоятелни звена в МВР 
със заповед възлагат на служители от ръко­
водния състав по направления на дейност 
контролни функции за правилното носене и 
доброто състояние на униформеното облекло.
(2) Директорите на СДВР/ОДМВР и начал­
ниците на СУПБЗН/ОУПБЗН със заповед оп­
ределят за комендант служител от ръководния 
състав с контролни функции за обслужваната 
територия по отношение правилното носене и 
доброто състояние на униформеното облекло 
на щатните и командированите служители. 
При констатирани нарушения комендантът 
писмено докладва на директора на служи­
теля, извършил нарушението, и на главния 
секретар на МВР.
ДОПЪЛНИТЕЛНА РАЗПОРЕДБА
§ 1. По смисъла на тази наредба: 
1. „Вид униформено облекло“ е разновид­
ност на униформените облекла, определена 
съобразно конкретното предназначение на 
облеклото и принадлежността на униформения 
служител към определено структурно звено 
на МВР и изпълняваните от него служебни 
задължения.
2. „Лично вещево доволствие“ е ежегодно 
полагащо се униформено облекло, разпоредено 
с лимит от министъра на вътрешните работи.
3. „Униформено облекло за служебно 
ползване“ е униформено облекло, което се 
предоставя извън личното вещево доволствие.
4. „Тактическа униформа“ е униформено 
облекло, използвано за изпълнение на специ­
ални задачи и тренировъчна дейност.
5. „Специално облекло“ е униформено об­
лекло за изпълнение на служебни задължения 
с летателен апарат, мотоциклет, велосипед, 
ски или кон.